cyanic-selkie/wikianc huggingface dataset:
भरतनाट्यम
भरतनाट्यम् के सभसे प्राचीन शास्त्रीय नाच मानल जाला। एह नाच के तमिलनाडु में देवदासीयन विकसित आ प्रसारित कइलीजा। प्रारम्भ में एह नाच के देवदासियन द्वारा विकसित करे के कारण उचित सम्मान ना मिल पवलक। बाकीर बीसवा सदी के शुरूआत में कृष्ण अय्यर और रुकमणि देवी के प्रयास से एह नाच के दोबारा स्थापित कइल गइल। भरतनाट्यम् के दुगो भाग होला, एके साधारणत: दू भाग में सम्पन्न कइल जाला, पहिला नाच और दूसरा अभिनय। नाच शरीर के अङन से उत्पन्न होला एमें रस, भाव और काल्पनिक अभिव्यक्ति जरूरी ह।
भरतनाट्यम में शारीरिक प्रक्रिया के तीन भाग में बांटल जाला -: समभंग, अभंग, त्रिभंग भरत नाट्यम में नाच क्रम ए तरह से होला। आलारिपु - ए भाग में कविता(सोल्लू कुट्टू) रहेला। एकरीये छंद में आवृति होला।
जातीस्वरम - इ भाग कला ज्ञान क परिचय दिहले क होला एमें नर्तक आपन कला ज्ञान क परिचय देला लो। ए भाग में स्वर मालिका की साथ राग रूप प्रदर्शित होला जवन की उच्च कला क मांग करेला।
शशि कपूर
शशि कपूर एक ठो भारतीय फिलिम एक्टर रहलें।
सरायकेला खरसाँवा जिला
सराइकेला खरसावाँ जिला भारत की झारखण्ड राज्य में कोलहन कमिश्नरी में एगो जिला बाटे। एकर जिला मुख्यालय HQT में बाटे। जिला क कुल एरिया 2724.55 वर्ग किलोमीटर बाटे।
जनसंख्या
सन् 2011 में भइल जनगणना कि अनुसार कुल जनसंख्या 1065056.00 रहे आ 2001 से 2011 की बिचा में जनसंख्या के बढ़ती के दर 25.47% रहल।
पुल्ली (मैना)
पुल्ली या पुल्ली मैना (अंग्रेजी:Spot-winged starling) (Saroglossa spiloptera) चिरइन की मैना परिवार क सदस्य पक्षी हवे।
लकड़ी
लकड़ी भा काठ फेड़ आ पौधा सभ से मिले वाला चीज हवे जेकर इस्तेमाल बिबिध किसिम के सामान बनावे, या जरावे खातिर इस्तेमाल होला। अइसन पेड़पौधा सभ के लकड़ीदार पौधा कहल जाला जिनहन से लकड़ी मिले ले। एह फेड़ सभ के तना, डाढ़ आ सोर से लकड़ी मिले ला।
बैज्ञानिक हिसाब से लकड़ी एक किसिम के टिशू होला जे छेददार (पोरस) आ रेशेदार होला।
सूर्यकांत त्रिपाठी 'निराला'
सूर्यकान्त त्रिपाठी 'निराला'  (21 फरवरी 1896 – 15 अक्टूबर 1961) आधुनिक हिंदी साहित्य के प्रमुख लेखक रहलें। इनके महाकवि के उपाधि दिहल गइल। लेखक, निबंधकार आ कवी के अलावा ई कुछ चित्रकारी भी कइलें।
आरक्षण
आम नियम ई हवे कि सरकार 50 परसेंट से बेसी आरक्षण ना दे सके ले।
सभसे पहिला आरक्षण बेवस्था के उदाहरण आजादी से पहिलहीं, 1902 में कोल्हापुर रियासत के द्वारा पिछड़ा लोग के पचास प्रतिशत आरक्षण देवे के सरकारी फरमान के रूप में मिले ला। आजादी के बाद संबिधान निर्माण के दौरान अनुसूचित जाति आ जनजाति खाती ई बेवस्था कइल गइल। एकरे बाद मंडल कमीशन के सुझाव के लागू करि के अन्य पिछड़ा लोग के भी एकरे दायरा में लिहल गइल। हाल में, जनवरी 2019 में भारत सरकार द्वारा संसद में आर्थिक आधार पर बंचित लोग के 10 परसेंट के आरक्षण के इंतजाम के पास करवावल गइल बा।
बूढ़ी गंडक
बूढ़ी गंडक नदी भारतीय राज्य बिहार में बहे वाली गंगा नदी के सहायिका नदी हवे। ई गंडक नदी के पूरुब ओर एगो पुरान चैनल में बहे ले। एकरा किनारे कस्बा नरकटियागंज, इतिहासी अस्थान लउरिया नंदनगढ़ आ मुजफ्फरपुर नियर शहर बाने।
रस्ता
ई नदी बिहार के पच्छिम चंपारण जिला में बिसंभरपुर के लग्गे चौतरवा चुआर से निकसे ले आ आगे जा के पूरबी चंपारन से हो के बहे ले। एकरे बाद ई दक्खिन के मुड़े ले। अपना उदगम से करीबन पचास किलोमीटर बहे के बाद एह में दू गो अउरी नदी आ के मिले लीं। एकरे बाद ई दक्खिन-पूरुब मुँह के बहे ले आ मुजफ्फरपुर जिला में बहे ले। एहिजा ई कई गो चैनल में बंटा जाले आ ई धारा सभ फिर से आपस में जुड़ जालीं। एकरे बाद ई टेढ़-टाढ़ रास्ता से बहत समस्तीपुर आ बेगूसराय जिला से हो के गुजरे ले। खगड़िया जिला में ई खगड़िया कस्बा के बगल से हो के गुजरे ले आ आगे जा के गंगा नदी में मिल जाले।
नदी के कुल लंबाई करीबन 320 किलोमीटर (200 मील) बा आ ई लगभग 10,150 वर्ग किलोमीटर एरिया के पानी बहा के गंगा में पहुँचावे ले।
भारत में मौजूद बिस्व धरोहर स्थल सभ के लिस्ट
वर्तमान में, भारत में मौजूद बिस्व धरोहर स्थल सभ के कुल संख्या 36 बाटे। एह सभ में सबसे नाया शामिल भइल धरोहर अहमदाबाद के इतिहासी नगर बा जे पनरहवीं सदी में, देवाल घेर के, बसावल गइल। नीचे एह सगरी धरोहर स्थल सभ के लोकेशन आ लिस्ट दिहल गइल बा:
लिस्ट
{{Legend|#FFE6BD|† खतरा में|outline=silver}} मानस राष्ट्रिय पार्क के खतरा में सूचित कइल गइल रहे (1992 से), बाकिर साल 2011 में सुधार के देख के एह दर्जा से हटा लिहल गइल। हंपी के खतरा के दर्जा वाली लिस्ट में 1999 में सामिल कइल गइल आ साल 2006 में सफल संरक्षण कोसिस सभ के बाद हटा लिहल गइल।
Sites by states
The list shows the number of the heritage sites statewise.
पॉलीमैथ
पॉलीमैथ एगो यूरोपियन शब्दावली बाटे जेवन अइसनका व्यक्ति खातिर इस्तेमाल होला जे बहुत सारा कला में निपुण होखे आ लगभग हर काम के सुघराई से कर सकत होखे, हर बिग्यान के जानकारी रखत होखे आ अपनी जमाना के सगरी ज्ञान के बात जानत होखे।
ई शब्द खास तौर पर यूरोप में पुनर्जागरण की समय की बिद्वान लोगन खातिर प्रयोग होला आ लियोनार्दो दा विंची आ गैलीलियो नियर लोगन के एकरी उदाहरण की रूप में देखल जाला।
दि टेलिग्राफ (कलकत्ता)
दि टेलिग्राफ अंग्रेजी भाषा के भारतीय अखबार बाटे जे कलकत्ता से छपे ला। ई अखबार, दैनिक अखबार हवे आ 7 जुलाई 1982 से लगातार छप रहल बाटे। ई एबीपी ग्रुप द्वारा प्रकाशित कइल जाला आ दि टाइम्स ऑफ इंडिया के साथे कंपटीशन करे ला।
डोरेमान
डोरेमान भा डोरेमोन एगो जापानी मांगा सिरीज बा जे फुजिको एफ॰ फूजियो द्वारा लिखल आ चित्रित कइल गइल। बाद में ई मीडिया फ्रेंचाइज आ एनीमे सीरीज के रूप में स्थापित हो गइल।
वर्तमान में एकर 2005 से सुरू भइल एनीमेशन (कार्टून) सिरीज टीवी चैनल सभ पर देखावल जा रहल बा।
पहाड़ी मैना
पहाड़ी मैना (अंग्रेजी:Common hill myna) (Gracula religiosa) चिरइन की मैना परिवार क सदस्य पक्षी हवे।
सिमडेगा जिला
सिमडेगा जिला भारत की झारखण्ड राज्य में दक्खिन छोटा नागपुर कमिश्नरी में एगो जिला बाटे। एकर जिला मुख्यालय सिमडेगा में बाटे। जिला क कुल एरिया 3774.00 वर्ग किलोमीटर बाटे।
जनसंख्या
सन् 2011 में भइल जनगणना कि अनुसार कुल जनसंख्या 599578.00 रहे आ 2001 से 2011 की बिचा में जनसंख्या के बढ़ती के दर 16.58% रहल।
नागा चैतन्य
नागा चैतन्य एक ठो भारतीय फिलिम एक्टर बाने।
आर्ट फिलिम
आर्ट फिलिम या कला फिल्म अपने सामग्री आ प्रदर्शन के तरीका के हिसाब से सीरियस, आजाद फिलिम होल जे खास छोट मार्केट के हिसाब से बनावल जाले, न कि आम जनता खातिर आ बड़ा पैमाना के मार्केट के हिसाब से। कला फिलिम, गंभीर कला के बिसय मानल जाले, न कि आम अपील के लोभावे खातिर बने ले they are "made primarily for aesthetic reasons rather than commercial profit", आ इनहन के सामग्री "गैर-परंपरागत या बहुत ढेर प्रतीकात्मक" होखे ले।
सीनाई परबत
सीनाई परबत (मिस्र देसी अरबी: جَبَل مُوسَى, הר סיני) मिस्र देस के एशियाई भाग में सीनाई प्रायदीप पर एगो परबत बाटे। ई 2285 m ऊँचाई वाला परबत, माउंट कैथरीन (2629 m ऊँच) के बाद मिस्र के दुसरा सभसे ऊँच पहाड़ बाटे।
एह पहाड़ के सांस्कृतिक आ धार्मिक महत्व बहुत बा आ मानल जाला के मूसा के एही पहाड़ पर ज्ञान प्राप्त भइल रहे।
भूगोल
सीनाई पठार एशिया आ अफिरका के बीच में स्थित बाटे। ई राजनीतिक रूप से मिस्र देस के अंतर्गत आवेला। एकरा पच्छिम में स्वेज के खाड़ी बा आ पूरुब ओर अकाबा के खाड़ी। दूनों खाड़ी के बीच में त्रिभुज के आकार के ई प्रायदीपीय पठार पर नोक वाला हिस्सा में सीनाई परबत स्थित बाटे।
सीनाई परबत के उत्तर-दक्क्षिण लंबाई 380 km आ पूरुब-पच्छिम के चौड़ाई 210 km बाटे।
साकेला गाँवपालिका
,साकेला गाँवपालिका, नेपाल के खोटाँग जिला में एगो गाँवपालिका बा। ई गाँवपालिका में 5 गो वार्ड बा। एह गाँवपालिका के कुल जनसंख्या 11,594 बा आ क्षेत्रफल 79.99 वर्गकिलोमीटर बाटे।
नेपाल में नेपालके नया 744 स्थानीय प्रशासनिक इकाई लागू भइला के बाद से खोटाँग जिला के पहिले के च्यानडाँडा, रतन्छा, खिदिमा आ मात्तिम गाँव विकास समिति सभ के मिला के साकेला गाँवपालिका बनल ह।
एकर केंद्र पहिले के मात्तिम गाँवपालिका के कार्यालय मे राखल गइल बा। एह गाँवपालिका के उत्तर मे भोजपुर जिला आ रुपाकोट मझुवागढी नगरपालिका दक्खिन मे दिप्रुँग गाँवपालिका आ खोटेहांग गाँवपालिका पुरब मे भोजपुर जिला आ पश्चिम मे रुपाकोट मझुवागढी नगरपालिका आ दिप्रुँग गाँवपालिका बाड़ें।
थायराइड
थायराइड भा थाइराइड मनुष्य के गटई में मौजूद एगो ग्लैंड हवे। ई गटई के साम्हने वाला हिस्सा में घांटी के ठीक नीचे होल आ दू गो लोभ आ एक थो इस्थ्मस वाली होले। ई एगो इंडोक्राइन ग्लैंड हवे। थायराइड से कई गो थायराइड हारमोन सरवत्ते लें जे मुख्य रूप से शरीर के मेटाबॉलिस्म आ प्रोटीन के सिंथेसिस के परभावित करे लें।
जीवा
जीवा एक ठो भारतीय फिलिम एक्टर बाने।
जंगली मैना
जंगली मैना (अंग्रेजी:Jungle myna) (Jungle myna) चिरइन की मैना परिवार क सदस्य पक्षी हवे।
कांकई
कांकई भा कान्कई नेपाल के कोशी प्रदेश के झापा जिला में एगो नगरपालिका बा। ई नेपाल के पूरबी हिस्सा के शहर हवे आ एकर अस्थापना साल 2014 में दू गो गाँव सभ के मिला के भइल रहल।
चोटी (थलरूप)
चोटी (summit) या परबत चोटी (maountain peak) आमतौर पर जमीन के अइसन हिस्सा होला जवना के ऊँचाई अपने ठीक आसपास के जमीन से सबसे अधिक होखे। चोटी के इस्तेमाल अक्सर परबत के साथे होला आ ई कौनों पहाड़ या पहाड़ी के सभसे ऊँच बिंदु के खातिर कइल जाला। एकही परबत श्रेणी में कई गो परबत चोटी हो सकेली।
कांकई
वर्तमान में इहाँ के कुल जनसंख्या 40,141 बाटे आ कुल रकबा 80.98 वर्ग किलोमीटर बा।
चोटी (थलरूप)
आम धारणा के मोताबिक चोटी के बहुत नुकीला गुम्बद या मीनार के नियर मानल जाला, हालाँकि ई दूर से भले नोकदार लउके बाकी असल में उहाँ पहुँचला पर समतल हिस्सा भी हो सके ला। बस ई आसपास के जमीन से ऊँच समतल हिस्सा होला जेकरा किनारा ढालू होला।
एम विश्वेश्वरैया
सर मोक्षगुण्डम विश्वेश्वरय्या (15 सितंबर 1861 – 12 अप्रैल 1962) जिनके एम॰ विश्वेश्वरैया भा सर एमवी के नाँव से जानल जाला, एगो भारतीय इंजीनियर, बिद्वान, स्टेट्समैन आ मैसूर राज के दीवान (1912 से 1918) रहलें।
पच्छिमी सिंहभूमि जिला
जनसंख्या
सन् 2011 में भइल जनगणना कि अनुसार कुल जनसंख्या 1502338.00 रहे आ 2001 से 2011 की बिचा में जनसंख्या के बढ़ती के दर 21.75% रहल।
दैलेख जिला
दैलेख जिला नैपाल देस की मध्य पश्चिमांचल विकास क्षेत्र आ भेरी अंचल का एगो जिला हवे। ई जिला एगो विकट पहाड़ी जिला कुल की श्रेणी मे गिनल जाला। जिला क भूगोलीय आकृति तिभुज नियर बा। इहाँ क सबसे ऊँच चोटी "महाबुलेक" हवे आ सबसे कम ऊँचाई वाला जगह "तल्लो डुंगेश्वर" नाँव क अस्थान ह। ए जिला क सीमा पुरुब ओर भेरी अंचल की जाजरकोट जिला की साथे, पच्छिम ओर सेती अंचल की अछाम जिला की साथे, दक्खिन ओर भेरी अंचल की सुर्खेत जिला आ उत्तर ओर कर्णाली अंचल की कालीकोट जिला की साथै जुड़ल बाटे।
ए जिला की भूगोलीय बनावट के मुख्यरूप से तीन हिस्सा में बाँटल गइल बा -
नाँव क उत्पत्ति
ए अस्थान क नाँव "दैलेख" कइसे पड़ल एकरी बारे में कई गो कहानी प्रचलित बा। एगो कहानी की मोताबिक प्राचीन काल में ई स्थान महर्षि दधीचि क तपोभूमि रहल आ एही आधार पर एके  "दधिलेख" कहल गइल आ फिन बाद में इहे दधिलेख बदल के दैलेख बनि गइल। दूसरा कहानी की मोताबिक प्राचीन काल में यह स्थान देवता लोगन का निवास स्थान रहल आ देवलोक कहल जाव जेवन बाद में बिगड़ के दैलेख हो गइल। एगो तीसरका मत इहो बा कि इहँवा तमाम दही दूध मिलेला आ एही कारण ए के दैलेख कहल जाला।
ए जिला क नाँव भी जिला मुख्यालय दैलेख की नाँव पर रक्खल गइल बा।
इतिहास
दैलेख जिला बाइसे राज्यकाल में खस राज्य क जाड़ा क राजधानी की रूप में परिचित दुल्लु अउरी बेलासपुर दू गो राज्यन में बंटल रहे। प्राचीन आ मध्यकाल में गू गो राज्यं में बंटल ए जिला के शाहकालीन नेपाल पुर्नएकीकरण अभियान में गोरखाली राजकुमार बहादुर शाह की द्वारा सन 1789 की आसपास नेपाल राज्य में जोड़ला क तथ्य इतिहासी वर्णन में मिलेला।
जिला की विभिन्न जगह पर अस्थापित मन्दिर, देवल आ शिलालेख आदि ए जिला की इतिहास क आजो परिचय दे रहल बाड़ें। कहल जाला कि की दैलेख जिला मुख्यालय पुरानो बजार में प्रसिद्ध कोतगढी पुराना समय में एगो किला रहे। वि.सं. 2009 साल पहिले अछाम, सुर्खेत आ जाजरकोट जिलन के कुछ क्षेत्र भी एही जिला में जुड़ल रहे। राजा रजौटा उन्मुलन ठीक 2016 की बाद आधुनिक नेपाल क प्रशासनिक ढाँचा बमोजिम गौडा अउरी 2018 साल बद ई जिला पूर्व मे भैरीलेक अउरी कट्टीभञ्ज्याङ्ग, उत्तर में महाबुलेक, पश्चिम में कर्णाली नदी, आ दक्षिण में तीनचुला की अन्दर आवे वाला इलाका के दैलेख जिला में मिला के सीमांकन क इललोग। राणा कालिन प्रधान मन्त्री जंग बहादुर राणा क बचपन दैलेख जिला की दुल्लु क्षेत्र  में बीतल हवे। दैलेख जिला क लोग वि.सं. 2007 साल की क्रान्ति में पश्चिम नेपाल में सबसे आगे रहे। तत्कालीन भुमीगत नेपाली काँग्रेस पाटी के दैलैख की कटुवाल क निवासी शेर सिंह खड्का कालिकोट, जुम्ला, अछाम, डोटी आदी पश्चिमी जिलन पर कब्जा कइले रहलें। अइसहीं वि.सं. 2036 की जनमत संग्रह में आ 2046 की  जन आन्दोलन में भी दैलेख क  रंग बहादुर शाही, बिनोद कुमार शाह, मणी राज रेग्मी गणेश बहादुर खड्का, शिव राज जोशी, रंग नाथ जोशी, गोविन्द बन्दी, हेम बहादुर शाही, हर्क बहादुर शाही, पुर्ण ब. शाही, भद्र ब. शाही, तर्क ब. बडुवाल, बजिर सिंह बि.क. चिदानन्द स्वामी नियर बहुत नेता लोग साथ दिहल। वि.सं 2063 की जन आन्दोलन में भी उपर गिनावल लोगन की संघे मिल के कुछ नया नेता लोग जैसे:- थिर ब. कार्की, रत्नेश श्रेष्ठ, कृष्ण बी.सी. राज ब. बुढा, राम प्रसाद इत्यादी लोग हिस्सा लिहल।
लोकेशन आ बिस्तार
दैलेख जिला क बिस्तार अक्षांस: 28.35" से 29.8" उत्तर ले आ पुरुब पच्छिम बिस्तार देशान्तर 81.25" से 81.53" पूर्व ले बाटे। एकर सीमा बनावे वाला अउरी जिला पुरुब ओर जाजरकोट, पश्चिम ओर अछाम, उत्तर में कालिकोट आ दक्खिन में सुर्खेत जिला बाटे।
जिला क कुल क्षेत्रफल: 1502 वर्ग कि.मि. (देश का कुल भू-भाग का 1.02%) बाटे आ इहाँ सब से ऊँच अस्थान: समुद्र सतह से 4168 मीटर (महाबुलेक) आ सबसे नीचाई वाला अस्थान 544 मीटर (तल्लो डुङ्गेश्वर) बाटे।
राजनैतिक हिसाब से दैलेख जिला के 49 गा.वि.स., 2 नगरपालिका, 2 निर्वाचन क्षेत्र आ 11 इलाकन में विभाजित कइल गइल बा।
भूमि आकार
नदी तट से हिमालय तक फइलल इहँवा की जमीनी भूमि आकार के तीन हिस्सा में विभाजित कइल जाला :
यह भूमि आकार वाला इलाका जिला क क्रम से करीब 10%, 37%, आ 53% रकबा घेरले बाड़ें। मध्य पहाड़ी क्षेत्र में जिला का 85% से भी ज्याद जनसंख्या आ बस्ती केन्द्रित बा।
प्रशासनिक विभाजन
दैलेख जिला में पहिले कुल 60 गा.वि.स. (ग्राम पञ्चायत) रहे। 5 गा.वि.स.के मिला के नारायण नगरपालिका बनावल गइल, आ 6 गा.वि.स. के मिला के दुल्लु नगरपालिका बनावल गइल। ए समय ए जिला में 49 गा.वि.स. आ दू गो नगरपालिका बाटे।
संस्कृति
दैलेख जिले में बिभिन्न जाती तथा बिभिन्न धर्म का क लोग रहेला। इहँवा हिन्दू धर्म की लोगन क बिसेस अधिकता बा। इहाँ हिन्दू लोगन का कुल तिहुआर मनावल जाला। दशैं, तिहार, माघी, होरी, नयां बर्ष, रक्षावंधन, तीज इत्यादी कुल तिहुआरण के हिन्दू धर्मावलम्बी की अलावा अन्य धर्म क लोग भी मनावत देखल जाला। ई जिला बहु-जाती बहु-भाषी भइला की बावजूद भी इहाँ हिन्दू संस्कृती के ढेर मान्यता दिहल जाला। हिन्दू त्यौहारन की दिन सरकारी छुट्टी होला और जगह-जगह पर मेला लागे ला।
पर्यटन
दैलेख जिला बिकट पहाड़ी जिला जरुर हवे बाकी एही से ई पर्यटन खातिर एगो रमणीय अस्थान बनि गइल बा। इहाँ पुराना जमाना क बनल देवल, किला, दरगाह आदी जिला की हर हिस्सा में देखाई देला। जैसे:-
ए अस्थानन पर कौनो न कौनो दैविक घटना जरुर मिलेला। कहीं पानी में आग क ज्योती बरत मिलेला त कहीं जमीन में से धूर निकलता लउकेला। कहल जाला कि महाभारत की समय में युधिष्ठिर का मुकावला नागरुप क राजा नहुष की साथ एही पञ्चकोशी अस्थान पर भइल रहे। राजा युधिष्ठिर नाग रुपी नहुक के ज्ञान दिहलें तब जाके नाहक के मुक्तीमिलल। नाग रुपी नहुष क शिर श्रीस्थान पर, गोड़ पादुका आस्थान पर, नाभ नाभिस्थान पर, कक्ष कोटिला पर आ एही तरे धुलेश्वर पर धुलगिरल रहे।
पर्यटन अस्थान
दैलेख की भूगोलीय दृष्टी से पहाडी जिला होखाले की वजह से इहाँ बहुत पर्यटकिय क्षेत्र बाटे। नेपाल क परमुख मानल जाए वाला पंचकोशी तिर्थस्थल एही जिला में बाटे। एकरी साथै साथ नेपाल क एकलौता प्रमुख शिलालेख दुल्लु स्थित कीर्तिखम्बा आ वैज्ञानिकन की अनुसार मृत जवालामुखी मानल जाए वाली चोटी धुलेश्वर एही जिला में अवस्थित बाटे।
साथे साथ नेपाल क एक मात्र पेट्रोल, गैस आ मिट्टितेल क खानि एही जिला में मिलले क सम्भावना बाटे। प्राचिन मत अनुसार डुन्गेश्वर में दधिचि ऋषि के आश्रम रहल ई विश्वास कइल जाला। एही तरे बैक का लेक के महाभारत की पात्र दोर्णाचार्य क तपोभूमी द्रोणाचल पर्वत कहल जाला।
धार्मिक सम्पदा
इहाँ पर कई धार्मिक सम्पदा रहल बाड़ी। यहां के कुछ धार्मिक सम्पदाओं का नाम प्रकार नीचे दिहल जात बा-
सांस्कृतिक सम्पदा तथा देवल
नुवाकोट से लेके भारत की गढ़वाल तक की इलाका में विभिन्न जगह में प्राचिन काल में देवल निर्माण कइल गइल बा। बाकिर सब से ढेर संख्या मे देवल दैलेख जिला मिलेला। स्थानिय जन विश्वास अनुसार महाभारत काल के पात्र पाण्डवों द्वारा निर्माण किए बताए गए ये देवल क्यों और किस प्रयोजन के लिय निर्माण किएगए हें, इस का आज तक कोही ठोस प्रमाण नहीं है। दैलेख जिला कि विभिन्न क्षेत्र में अस्थापित देवल अउरी अन्य सम्पदा निम्नलिखित बाटे:
पर्यटकीय दृष्टिकोण से उपर उल्लिखित सभी सम्पदा स्थित स्थानों में सडक की पहुंच दै। शित काल में सवारी साधन से यात्रा करना सम्भव है। यह सम्पदाएं तक पहुंचने के लिय जिला विकास समिति और गावं विकास समिति के ओर से निरन्तर लगानी होरही है। जितना पहुंच के लिए सडक में लगानी हुइ है, इस तुलना में यह सम्पदाओं का संरक्षण और सम्बर्धन में लगानी हो नही पारहा है। स्थानीय समुदाय को भी इनकी महत्वा के विषय में समझ नहोने के कारण यह अमूल्य सम्पदायें जीर्ण अवस्था में पहुंचे हें।
दैलेख जिला से उद्गम हुए विभिन्न जातीयां
दैलेख जिला को विभिन्न जात जातीओं का उद्गम स्थल के रूप में भी लिया जाता है क्यों की इस जिले के विभिन्न स्थानों से उद्गम हुए जाती के लोग नेपाल और भारत के विभिन्न जगहों पर बसे हुए हें। जैसे की :-
इत्यादी जगहों से उपर उल्लेखित जातिन क पैदाइश भइल मानल जाला। उपर उल्लेखित जात के लोग संसार की कवनों भी कोने में बसल होखें बाकी ऊ लोग अपना उद्गम स्थान के रूप में दैलेख जिला के जरूर पहिचाने ला।
वेबसाइट
वेबसाइट आपस में संबंधित नेटवर्क वेब संसाधन सभ, जइसे कि वेब पन्ना, मल्टीमीडिया वगैरह, के संग्रह हवे जेकरा के एगो डोमेन नाँव से पहिचानल जा सके आ कम से कम एक ठो वेब सर्वर पर प्रकाशित होखे। वेबसाइट के कुछ प्रमुख उदाहरण बाड़ें विकिपीडिया.कॉम, गूगल.कॉम वगैरह।
वल्ड वाइड वेब (WWW) के रचना 1990 में सर्न (CERN) में काम करे वाला ब्रिटिश बैज्ञानिक टिम बर्नर्स-ली द्वारा कइल गइल। 30 अप्रैल 1993 के सर्न द्वारा एह बात के घोषणा कइल गइल कि वल्ड वाइड वेब सभके इस्तेमाल खाती फिरी उपलब्ध होखी। सर्वर से एकहक गो फाइल के हासिल (रिट्राइव) करे खातिर एचटीएमएल (HTML) आ एचटीटीपी (HTTP) के पहिले के जमाना में अउरी दूसर प्रोटोकाल सभ जइसे कि फाइल ट्रांसफर प्रोटोकाल (एफटीपी) आ गोफर प्रोटोकाल (gopher protocol) सभ के इस्तेमाल होखे। ई प्रोटोकाल सभ सिंपल डाइरेक्टरी स्ट्रक्चर उपलब्ध करावे लीं जेह में प्रयोगकर्ता लोग नेविगेट (भ्रमण) क सके ला आ फाइल डाउनलोड करे खाती बीछ सके ला। ओह समय में डाकुमेंट सभ के बिना फारमेट कइल टेक्स्ट के रूप में उपलब्ध करावल जाय या फिर वर्ड प्रासेसर के फारमेट में उपलब्ध होखे।
नोट
<references group="नोट"/>
गोला
गोला (अंग्रेजी: Sphere, स्फ़ियर) तीनो डाइमेंशन में एकदम से गोल होखे वाला ज्यामितीय आकृति हवे। जइसे कि कौनों गेना जे एकदम सटीक तरीका से गोल होखे, ओकर सतह। ई आकृति दू डाइमेंशन में बृत्त (सर्किल) के समकक्षी हवे, मने कि कल्पना कइल जाय कि एगो बृत्त कौनों धुरी के सहारे घुमरी करे तब ओकरे परिधि से स्पेस में जवन आकृति बनी ऊ गोला होखी। गोला के एकदम से गोल होखे के मतलब इहो भइल कि एकरे केंद्र से एकरा सतह के हर एक बिंदु बराबर दूरी पर होखी, एह दूरी के ओ गोला के त्रिज्या कहल जाई।
पतंजलि (बहुअर्थी)
पतंजलि के नीचे दिहल कई अरथ हो सके ला:
पतंजलि
पतंजलि एगो भारतीय नाँव हवे। एह नाँव के कई गो प्राचीन ऋषि-मुनि भा बिद्वान लोग के जिकिर मिले ला। एह लोग में पाणिनि के ब्याकरण ग्रंथ अष्टाध्यायी पर भाष्य लिखे वाला, आ योग सूत्र के लिखे वाला पतंजलि के नाँव सभसे परसिद्ध बा। बिद्वान लोग एह बात पर एकमत नइखे की ई दुनों रचना एकही ब्यक्ति के ह भा पतंजलि नाँव के दू गो अलग-अलग लोग रहे।
गंगा मैना
गंगा मैना (अंग्रेजी:Bank myna) (Acridotheres ginginianus) चिरइन की मैना परिवार क सदस्य पक्षी हवे।
2100
ग्रेगरियन कैलेंडर के एगो साधारण साल बा।
अखाड़ा
अखाड़ा अइसन जगह हवे जहाँ कुश्ती लड़ल जाला। एकरे अलावा ई कुश्ती लड़े के इस्कूल के अरथ में इस्तेमाल होला, मने कि अइसन जगह जहाँ पहलवान लोग रह के कुश्ती सीखे। एही क्रम में, बिस्तार वाला अरथ में, ई कुश्ती आ लड़ाई के कला सीखे सिखावे वाला लोग के कौनों एगो दल बिसेस के भी कहल जाला जे लोग कौनों अखाड़ा से जुड़ल होखे आ उहाँ सीखत-सिखावत होखे। एगो दूसर बिस्तारित अरथ में ई साधू-संत लोग के समूह खाती भी इस्तेमाल होला जे लोग जुद्ध के कला भी सीखे ला; जहाँ गुरू-शिष्य परंपरा में, एगो समूह के रूप में रह के बिबिध बिद्या सीखे-सिखावे के काम होला।
हिंदू धर्म के दसनामी संप्रदाय में अखाड़ा के अरथ साधू-संत लोग के अलग-अलग समुदाय से हवे। उदाहरण खाती, कुंभ मेला में ई अलग-अलग दल परंपरा अनुसार शोभा यात्रा के रूप में मेला में शामिल होखे लें (पेशवाई), नहान करे जालें (जेकरा शाही स्नान कहल जाला) आ फिर मेला के समापन पर मेला छेत्र से बिदा होखे लें। एह में मुख्य रूप से नागा साधू लोग होलें; हालाँकि पहिले एह अखाड़ा सभ के गिनती दस गो रहल, एह अखाड़ा में पहिले औरत लोग के स्थान ना रहल ना देवी के पूजा के कौनों बिधान रहल, 2013 के कुंभ में औरत साधू लोग के "परी अखाड़ा" आ 2019 के अर्धकुंभ में किन्नर (हिजड़ा) लोगन के "किन्नर अखाड़ा" सामिल भइल सभसे नाया अखाड़ा बाने आ अब एह अखाड़ा सभ के कुल गिनती पंद्रह गो तक पहुँच चुकल बा।
बरखा
बरखा एगो मौसम से संबंधित घटना हवे जेवना में पानी बुन्नी की रूप में आसमान से जमीन पर गिरेला। ई वर्षण क एगो रूप हवे जेवना में पानी द्रव की रूप में नीचे गिरेला। बुन्नी की आकार की हिसाब से बरखा के फँकारी, झींसी, झींसा, बुन्नी कहल जाला। जमीन आ समुन्द्र से भाप बन के उड़े वाला पानी आसमान में ऊपर जा के संघनन की कारण बहुत छोट-छोट बुन्नी आ बरफ में बदल जाला जेवना से बादर बनेला। जब आपस में मिल के ई बुन्नी बड़ होजाली तब पृथ्वी की गुरुत्वाकर्षण से खिंचा के जमीन की ओर गिरे लागेली जेवना के बरखा कहल जाला।
बरखा पृथ्वी की जल-चक्र क एगो बहुत महत्व वाला घटना आ हिस्सा हवे काहें से की जमीन की ऊपर मीठा पानी क सबसे ढेर पुर्ती एही बरखे से होले। खेती खातिर बरखा क महत्व बहुत बा काहें से कि सिंचनी क ई प्राकृतिक साधन हवे जेवन प्रकृति हमनी के फिरी में दिहले बा। भारत जइसन देस में खेतीबारी में पैदावार बहुत ढेर मात्रा में बरखा पर निर्भर होला।
बरखा क विश्व में वितरण सब जगह एक्के नियर ना मिलेला। कहीं बहुत कम बरखा होले त कहीं बहत ढेर। एही तरे विश्व में कुछ जगहन पर साल भर रोज बरखा होला, कुच्छ जगह गर्मी में बरखा होला, कुछ जगह जाड़ा की सीजन में, आ कुछ जगह, जइसे कि भारत में, बरसात क अलग सीजने होला। भारत की मेघालय राज्य में चेरापूँजी में विश्व क सबसे ढेर बरखा होला।
लाइफ ओके
लाइफ ओके भारत का एगो केबल आ उपग्रह टीवी चैनल बा जेकर स्वामित्व आ निर्माणाधिकार स्टार टीवी की पास आ वैश्विक वितरण अधिकार फॉक्स इंटरनेशनल चैनलस् की पास बा। चैनल क शुरुआत 18 दिसम्बर 2011 के भइल। ई चैनल स्टार टीवी क एगो दूसर चैनल स्टार वन की जगह पर शुरू भइल।
भारतीय रिजर्व बैंक
भारतीय रिजर्व बैंक भारत के केन्द्रीय बैंक हवे जे भारत के अर्थब्यवस्था में रुपिया-पइसा से संबंधी नीति के संचालन करे ला। ई अंग्रेजी राज में सन् 1935 से आपन कामकाज सुरू कइलस आ आपन कानूनी आधार भारतीय रिजर्व बैंक एक्ट, 1934 से पावल।
15 अगस्त 1947 के भारत के आजाद होखे के बाद रिजर्व बैंक के 1 जनवरी 1949 के राष्ट्रीयकरण भइल। वर्तमान में एकर मुख्यालय मुंबई में बा आ एकरा के "टकसाल गली" के नाँव से भी जानल जाला। एकरे अलावा अन्य कई शहरन में भी एकर शाखा बाड़ी।
केन्द्रीय बैंक के रूप में, रिजर्व बैंक, फाइनेंसियल सुपरविजन, फाइनेंस संबंधी नीति के लागू करे, बैंकनोट छापे आ बाकी बैंकर सभ के बैंक के रूप में काम करे ला।
रबींद्रनाथ टैगोर
रबीन्द्रनाथ ठाकुर (बंगाली: রবীন্দ্রনাথ ঠাকুর, रोबिन्द्रोनाथ ठाकुर) (7 मई 1861 – 7 अगस्त 1941) के रबीन्द्रनाथ टैगोर आऊर गुरुदेव के नाम से भी जानल जाला। टैगोर दुनिया क जानल मानल कवि, साहित्यकार, दार्शनिक आ भारतीय साहित्य क एकमात्र नोबल पुरस्कार विजेता हउवन। ई एशिया के पहिला नोबेल पुरस्कार सम्मानित व्यक्ति बाटें। ई एकमात्र कवि बाटें जिनकर दू रचना दू गो देशन क राष्ट्रगान बा। भारत क राष्ट्र-गान जन गण मन आऊर बाँग्लादेश क राष्ट्रीय गान आमार सोनार बाँग्ला टैगोर क ही रचना बाड़ीं।
देसी मैना
देसी मैना (अंग्रेजी:Common myna) (Acridotheres tristis) चिरइन की मैना परिवार क सदस्य पक्षी हवे।
टोपोग्राफिक प्रॉमिनेंस
टोपोग्राफिक प्रधानता भा टोपोग्राफिक प्रोमिनेंस (topographic prominence) शब्द के प्रयोग भूआकृति बिज्ञान में होला जहाँ ई कौनों पहाड़ के ऊँचाई के पहाड़ के निचला हिस्सा से बतावे खातिर इस्तेमाल कइल जाला। टेक्नीकल रूप से ई पहाड़ के चारो ओर अइसन सभसे कम ऊँचाई वाला कंटूर के घेरा जवना में दूसर कौनों ढेर ऊँच चोटी न घेराइल होखे, से ले के परबत के चोटी ले के ऊँचाई के माप हवे।
एकरा के ऑटोनॉमस हाइट (autonomous height) चाहे रिलेटिव हाइट (relative height), माने "सापेक्षिक ऊँचाई" भी कहल जाला।
दुधवा टाइगर रिजर्व
दुधवा टाइगर रिजर्ब उत्तर प्रदेश के तराई इलाका में, नेपाल बाडर के लगे, लखीमपुर खीरी आ बहराइच जिला में एगो टाइगर रिजर्व बा। एग टाइगर रिजर्व के अंदर दुधवा नेशनल पार्क, किशनपुर आ कतरनियाघाट बनजीव बिहार सामिल बाड़ें। एकर कुल रकबा 1284.3 km2 आ एह में तीन गो बड़हन जंगल वाला हिस्सा सामिल बाड़ें जिनहन के बीचा में खेती-बारी वाली जमीन बाटे। एकर उत्तरी-पुरबी सीमा नेपाल देस के साथे सझिया बाटे आ काफी दूरी ले ई मोहाना नदी के सहारे बने ले। पूरा एरिया तराई के अल्यूवियल (जलोढ़) मैदान हवे जहाँ से कई गो छोट नदी पास होखे लीं आ आपन बाढ़ के मैदान बनावे लीं। एह बाढ़ के मैदान के ऊँचाई के रेंज 110 to 185 m बाटे।
प्रेम नजीर
प्रेम नजीर एक ठो भारतीय फिलिम एक्टर रहलें जिनके मलयालम सिनेमा में योगदान खाती जानल जाला। भारत सरकार इनका के साल 1983 में पद्म भूषण से सम्मानित कइलस।
अमेजन
अमेजन के निचे दिहल कई गो अरथ हो सके लें:
सिख धर्म
सिख धर्म भारत के एगो प्रमुख धर्म बाटे आ वर्तमान समय में एकरा माने वाला लोग पुरा दुनिया भर में फइलल बाटे। सिख शब्द के मतलब चेला या शिष्य होला। गुरु ग्रंथ साहिब एह धरम के पबित्र ग्रंथ हवे आ सिख लोग एह ग्रंथ के अंतिम आ शास्वत गुरु माने ला।
आशीष विद्यार्थी
आशिष विद्यार्थी एक ठो भारतीय फिलिम एक्टर बाने।
सरोजिनी नायडू
सरोजिनी नायडू एगो भारतीय राजनीतिक एक्टिविस्ट, नेता, कवि आ लेखिका रहली। उत्तर प्रदेश के पहिली गवर्नर बनली।
छोटा भीम
छोटा भीम कामेडी आ एडवेंचर आधारित कहानी वाला एगो भारतीय एनीमेशन सीरीज बा जे पोगो टीवी पर प्रसारित होला। एकर प्रसारण साल 2008 में सुरू भइल। एकर निर्माता राजीव चिलाका बाने।
छोटा भीम एनीमेशन कार्टून के कहानी एह सीरीज के हीरो भीम नाँव के लइका आ उनके दोस्त सभ के कारनामा पर आधारित होला। ई सभ पात्र ढोलकपुर नाँव के एगो काल्पनिक राज्य (गाँव) के निवासी हवे लोग। सीरीज के मुख्य चरित्र सभ में भीमा के अलावा, छुटकी, राजू, जग्गू (बंदर), कालिया, आ ढोलू अउरी भोलू बा लोग।
कहानी
एह एनीमेशन के कहानी ढोलकपुर नाँव के एगो काल्पनिक गाँव में मौजूद राज्य के बारे में बा जे भारत के कौनों देहात के इलाका में कल्पित कइल गइल बा। एह गाँव में भीम नाँव के लइका रहे लें जिनके छोट उमिर (9 साल) के कारन छोटा भीम भी कहल जाला। भीम एगो ताकतवर आ बहादुर लइका हऽ। भीम के हारातुजी में कालिया नाँव के लइका रहे लें जे भीम से इरखा करे लें आ हमेशा भीम से अपना के आगे देखावे से कोसिस में लागल रहे लें।
प्रमुख किरदार
एह एनीमेशन कहानी में कुछ प्रमुख किरदार बाड़ें जे लगभग हर एपिसोड में रहे लें। इनहन लोग के संछेप में परिचय दिहल जा रहल बा:
भीम
भीम भा छोटा भीम, जे एह सीरीज के मुख्य किरदार आ हीरो हवें। ई एगो लइका हवे जे सुभाव से निडर, साहसी आ एडवेंचर (नया रोमांचक काम) में रूचि रखे वाला बाने। भीम अपना उमिर के लइका सभ के तुलना में बहुत ताकत वाला भी हवे। भीम के सभसे पसंद के चीज लड्डू हवें आ लड्डू खाए के बाद इनके ताकत अउरी कई गुना बढ़ जाला। लड्डू के प्रेम भीम के अतना हवे कि ऊ अक्सर टुनटुन मौसी, जे लड्डू बनावे आ बेचे ली, के दुकान से लड्डू चोरा लेलें जेह पर मौसी अक्सर भीम से नराज रहे ली। अक्सरहा ई लड्डू मौसी के लइकी छुटकी ले आ के भीम के देले।
भीम के भेसभूसा में धोती बा जे नारंगी भा केसरिया रंग के बाटे। एकरे अलावा भीम के लिलार पर तिलक (टीका) रहे ला। एह तरीका से भीम अपना ताकत आ बुद्धिमानी से ढोलक पुर के संकट से उबारे के काम करे लें।
राजू
राजू एह सीरीज के प्रमुख किरदार में से एक हवें। राजू चार साल के एगो लइका हवे जे भीम के आपन रोल माडल माने ला। राजू के खासियत जबरजस्त निशानेबाज भइल हवे आ तीर चलावे में ऊ 'अर्जुन कप' जित चुकल हवें। राजू के गुस्सा बहुत जल्दी आवे ला खासतौर प तब जब कुछ गलत होखत होखे या राजू के केहू रिगावे। राजू के कपार पर बार बहुत कम हवे बाकी एह बात के मजाक बनावल ओकरा एकदम्मे ना पसऽन परे ला।
जग्गू
जग्गू बंदर एगो बानर हवे। ई भीम आ राजू, छुटकी के दोस्त हवे आ बोल सके ला। एकरे अलावा ऊ जंगल के जानवर सभ से भी बतिया सके ला। कई बेर जंगल में ई भीम खाती बहुत मददगार साबित होला। जग्गू के केला पसंद हवे। सीरीज के कई गो कहानी मुख्य रूप से जग्गू पर आधारित बाड़ी स। उदाहरण खाती एगो कहानी में जग्गू के पोंछ बुरी चुडैल चोरा ले जाले बाद में ओकरा के सब लोग मिल के हासिल करे ला अच्छी परी ओकरा के दुबारा जोड़ देवे ली।
डेवलपमेंट
राजिव चिलका आपन खुद के काम के रचना कइल चाहत रहलें जेह पर उनके खुद के बौद्धिक संपदा अधिकार होखे, न कि दुसरे कंपनी सभ खाती काम कइल चाहत रहलें जहाँ उनके काम के बौद्धिक अधिकार कौनों दूसर कंपनी के लगे चल जाय। एही क्रम में ऊ आपन खुद के एनीमेशन स्टूडियो अस्थापित कइलें जेकर नाँव गईं गोल्ड एनीमेशन रहल आ अस्थापना साल 2001 में भइल। उनके बहुत संघर्ष करे के परल काहें से कि कौनों टीवी चैनल भारतीय एनीमेशन के प्रसारण करे खाती तइयार ना रहल बलुक सगरी चैनल बिदेसिये एनीमेशन के ओर झुकाव वाला रहलें। जब ई कंपनी भारतीय कथा सभ पर आधारित बिक्रम बैताल आ कृष्णा के एनीमेशन सीरिज के प्रोडक्शन कइलस, केहू तरे पोगो टीवी एकरे प्रसारण खाती तइयार भइल।
दिमाग में कांसेप्ट आवे के लगभग पाँच साल बाद छोटा भीम पहिली बेर टीवी पर साल 2008 में पोगो टीवी पर देखलाई पड़ल। ई सफल भइल आ प्रसारण जारी रहल। राजिव चिल्का के फाइनेंस करे वाला में समीर जैन बाड़ें जे मेरठ के जैन-अग्रवाल बिजनेस परिवार से हवें।
परभाव
राजीव चिलका के एह सीरिज पर कई किसिम के परभाव देखल जा सके ला। कहानी के हीरो एक ठो कम उमिर के लइका बाड़ें जिनके अंदर एडवेंचर के भावना बा आ महाभारत के बलवान पात्र भीम के नाँव पर एह लइका के नाँव रखल गइल बा जे एकरे बलशाली होखे के ओर इशारा करत बाटे। चिलका पर डिज्नी के एनीमेशन सीरीज दि एडवेंचर्स ऑफ टिनटिन, अमर चित्रकथा आ अउरी कई सुपर हीरो सभ के परभाव भी देख्लाई पड़े ला जे चिलका के बचपन के ज़माना में कॉमिक्स के रूप में छपें।
प्रसारण
भारत में एह सीरिज के प्रसारण पोगो टीवी पर होला। अगस्त 2011 तक ले एकर करीब 200 एपिसोड, 29 फिलिम रिलीज आ परसारित हो चुकल बाड़ें।
ई शो भारत के अलावा कई देस सभ में परसारित भ चुकल बा। श्रीलंका में ई सिरसा टीवी पर परसारित भइल आ एकर नाँव "चंडी" रहल। एकरे अलावा ई पाकिस्तान में कार्टून नेटवर्क आ पोगो टीवी पर परसारित भइल। वर्तमान में ई पाकिस्तान, अफगानिस्तान आ ईरान में परसारित हो रहल बा।
बंजारा
बंजारा (गोर, गोरमाटी भा लंबाणी) एगो भारतीय जनजाति हवे। एह जनजाति के लोग के मूल आज काल्ह के राजस्थान के मारवाड़ इलाका मानल जाला आ वर्तमान में ई लोग भारत के अउरी इलाका सभ में भी रहे ला। ई लोग एकतरह से घुमंतू लोग में सामिल कइल जाला। इनहन लोग के ख़ास भाषा लंबानी भाषा हवे।
वूडी एलेन
वूडी एलेन एक ठो हॉलीवुड फिलिम निर्माता, एक्टर आ डाइरेक्टर बाड़ें।
कुंभ मेला
कुंभ मेला भारत की चार गो जगह पर हर बारहवां बरिस लागे वाला एगो धार्मिक मेला हवे। सबसे बड़हन कुंभ मेला प्रयागराज में गंगा, यमुना आ पौराणिक सरस्वती नदिन की त्रिवेणी संगम पर लागेला। प्रयागराज की अलावा ई हरिद्वार, उज्जैन आ नाशिक में लागेला। कुम्भ मेला में पूरा भारत से हिन्दू तीर्थ यात्री लोग अस्नान करे खातिर एकट्ठा होला आ पूरा विश्व से लोग एके देखे खातिर आवेला।
प्रयागराज कुंभ मेला
एह चारो जगह लागे वाला कुंभ में से प्रयागराज के कुंभ मेला के खास महत्व हवे। प्रयागराज में कुंभ 2001 में आ 2012 में लागल रहल आ इनहन के बीचा में छठवाँ साल पर अर्द्धकुंभ लागल। 2019 में लागे वाला अर्द्ध कुंभ के सरकारी तौर पर नाँव बदल के "कुम्भ" के नाँव से परचारित कइल गइल जेकरे खिलाफ इलाहाबाद हाइकोर्ट में जनहित याचिका दायर कइल गइल।
दर्शन (अभिनेता)
दर्शन (अभिनेता) एक ठो भारतीय फिलिम एक्टर बाने।
परमानेंट एकाउंट नंबर
परमानेंट एकाउंट नंबर (पैन) (अंग्रेजी: PAN) एगो कोड हवे जे भारत में लोगन के पहिचान खातिर इस्तेमाल होला, खासतौर पर अइसन लोग के पहिचान खाती जे लोग इनकम टैक्स देत होखे। ई दस अच्छर के कोड होला जेह में अंग्रेजी के अच्छर आ गिनती के अंक सामिल होलें। ई कोड भारत सरकार के आयकर बिभाग (इनकम टैक्स डिपार्टमेंट) द्वारा जारी कइल जाला। नंबर के एगो कार्ड पर जारी कइल जाला जेकरा के पैनकार्ड कहल जाला। ई एक ठो पहिचान प्रमाण पत्र के रूप में भी मान्य दस्तावेज हवे।
स्टार परिवार अवार्ड्स
स्टार परिवार अवार्ड्स एगो टेलीविजन पुरस्कार समारोह बा जेवन स्टार प्लस क धारावाहिक कुल आ इनहन की किरदार सभ के इनाम देवे खातिर आयोजित कइल जाला।
भगवानपुर गाँवपालिका
नेपाल में नेपालके नया 744 स्थानीय प्रशासनिक इकाई लागू भइला के बाद से सिराहा जिला के पहिले के भगवानपुर, नहरा रिगौल आ ईनर्वा गाविस के आपस में मिलाके भगवानपुर गांवपालिका बनल ह। ई गांवपालिका में 5 गो वार्ड बा। इ गांवपालिका के कूल जनसंख्या 20,957बा आ क्षेत्रफल 33.30 वर्गकिलोमिटर बाटे । एकर केंद्र पहिले के भगवानपुर गाविस के कार्यालय मे राखल गइल बा। इ गांवपालिका के उत्तर में सखुवानान्कारकट्टी गांवपालिका दक्खिन मे भारत पुरब मे सप्तरी जिला आ पश्चिम में नवराजपुर गांवपालिका बाटे।
घुमंतू लोग
घुमंतू भा खानाबदोश अइसन जाति(-समूह) के लोग के कहल जाला जिनहन लोग के कौनों परमानेंट घर आ बस्ती न होखे; धियान देवे के बात ई कि एह जातिसमूह सभ के अइसने जीवन शैली होला जबकि अगर केहू अकेल ब्यक्ति के लगे मजबूरी में घर-बार न होखे तब ओह ब्यक्ति के बेघर कहल जाला। दुनियाँ में अभिन ले कई गो अइसन जनजाति आ आदिवासी लोग के समूह बाड़ें जे लोग के जिए के तरीका अइसने बा कि ऊ लोग छोट-बड़ झुंड में एक जगह से दुसरे जगह घूमत रहे ला।
अंग्रेजी में अइसन लोग के नोमैड (Nomad) कहल जाला। ई शब्द फ्रांसीसी से आइल बतावल जाला।
1965 के भारत-पाक युद्ध
1965 के भारत-पाकिस्तान युद्ध अप्रैल 1965 से सितंबर 1965 के बीच भारत आ पाकिस्तान के बीच बढ़त कड़वाहट के नतीजा रहे। पाकिस्तान ऑपरेशन जिब्राल्टर के नाँव से एगो अभियान चलवलस जेवना के मुख्य उद्देश्य जम्मू-कश्मीर में सेना घुसा के भारत के सत्ता के खिलाफ इंसरजेंसी में शामिल होखे के रहे। भारत एकर जबाब पुरा खुला लड़ाई के रूप में दिहलस आ पच्छिमी पाकिस्तान पर हमला क दिहलस। सतरह दिन चलल एह लड़ाई में दुनों ओर से हजारन लोग मारल गइल आ ई दुसरा बिस्व जुद्ध के बाद ई टैंक के सभसे बड़हन लड़ाई भी बनल। अंतर्राष्ट्रीय हस्तक्षेप के बाद दुनों देश के बीच में सीज फायर के घोषणा भइल आ अंत में ताशकंद समझौता भइल।
लड़ाई के परिणाम के बारे में दुनों देश अपना के जीतल बतावे लें हालाँकि, समीक्षक लोग के बिचार में एह में भारत के ढेर फ़ायदा भइल आ ऊ दक्खिन एशिया के एगो मजबूत ताकत के रूप में सामने आइल। एह लड़ाई के समय भारत के प्रधानमंत्री लालबहादुर शास्त्री के भारत में काफ़ी तारीफ़ मिलल।
सिरोई मैना
सिरोई या सिरोली या सिरोई मैना (अंग्रेजी:Pied myna) (Gracupica contra) चिरइन की मैना परिवार क सदस्य पक्षी हवे।
Gallery
File:Pied myna, Chappad Chidi, Mohali, Punjab, India 01.JPG|Pied Myna, Chappad Chiri , Mohali, Punjab, भारत File:Pied Myna, Mohali, Punjab, India.JPG|Pied Myna , Chappad Chiri , Mohali, Punjab, भारत
File:Pied myna, Chappad Chidi, Mohali, Punjab, India 02.JPG|Pied Myna, Chappad Chiri , Mohali, Punjab, भारत </Gallery>
कॉकेशस परबत
कॉकेशस परबत एगो परबत तन्त्र बाटे जवन यूरेशिया महादीप में कैस्पियन सागर आ काला सागर के बीच में कॉकेशस क्षेत्र में बाटे। एकरा के तीन हिस्सा में बाँटल जाला बड़का कॉकेशस, छोटका कॉकेशस आ पारकॉकेशस। एकर सभसे ऊँच चोटी माउंट एल्ब्रूस बाटे। रूस के सोची शहर एही परबत पर स्थित बाटे जहाँ एक बेर जाड़ा के ओलंपिक भी आयोजित हो चुकल बाटे।
हिंडन नदी
हिंडन नदी उत्तरी भारत के उत्तर प्रदेश राज्य में एगो महत्वपूर्ण नदी हवे। ई जमुना नदी के सहायिका हवे आ गंगा-जमुना के दुआबा के ऊपरी हिस्सा में बहे ले। नदी के उदगम सहारनपुर जिला में ऊपरी शिवालिक श्रेणी से होखे ला आ ई गाजियाबाद से हो के आगे ग्रेटर नोएडा के ठीक आगे जा के तिलवाड़ा गाँव के लगे जमुना नदी में मिल जाले। नदी कुल 400 km लंबाई वाली हवे आ एकर थाला (बेसिन) 7083 km2 एरिया पर बिस्तार लिहले बा। ई पूरा तरीका से बरसात पर आधारित नदी हवे।
रास्ता
नदी उत्तर प्रदेश के सहारनपुर जिला में निकले ले। एकर उदगम ऊपरी शिवालिक श्रेणी से होखे ला। नदी अपना रास्ता में मुजफ्फरनगर, मेरठ, बागपत जिला सभ आ गाजियाबाद, नोएडा आ ग्रेटर नोएडा से हो के गुजरे ले। ई सेक्टर 150 के दक्खिनी सीमा पर जमुना नदी में मिल जाले।
जैकी श्रॉफ
जैकी श्रॉफ एक ठो भारतीय फिलिम एक्टर बाने।
लेंस
लेंस एक किसिम के प्रकाश संबंधी जुगति होला जेह से हो के गुजरे के बाद रोशनी मुड़ के या त एक जगह एकट्ठा हो जाले भा छितरा जाले। सिंपल लेंस में एक ठो टुकड़ा अइसन पदार्थ के होला जेह से रौशनी के किरन गुजर सके आ एकरे खास आकृति के कारण एह से गुजरे पर किरन मुड़ जालीं। सिंपल लेंस के बिपरीत कंपाउंड लेंस कई गो सिंपल लेंस के झुंड होला जे आपस में मिल एक एगो सिंगल लेंस सिस्टम नियर काम करे लें, हर एक सिंपल लेंस के एलीमेंट कहल जाला।
टीपू सुल्तान
सुल्तान टीपू भारत में मैसूर राज के एगो शासक रहलें। मैसूर के सुल्तान हैदर अली के सभसे बड़ लइका आ उनके उत्तराधिकारी टीपू सुलतान के पूरा नाँव बादशाह नासीबुद्दौला सुल्तान फतह अली खान बहादुर साहब टीपू रहल। टीपू के, लड़ाई में राकेट के इस्तेमाल खाती जानल जाला।
ये रिश्ता क्या कहलाता है
यह रिश्ता क्या कहलाता है एगो भारतीय धारावाहिक हवे जेवन स्टार प्लस पर प्रसारित हो रहल बा। एकर पहिला प्रसारण 12 जनवरी 2009 के भइल। एकर निर्माण राजन शाही आ डायरेक्टर्स कट प्रोडक्शंस द्वारा भइल बा।
कचनकवल
कचनकवल नेपाल के कोशी प्रदेश के झापा जिला में एगो गाँवपालिका बा। एह गाँवपालिका के अस्थापना नाया बिभाजन में, पहले के घेराबारी, केचना, पथरिया, पाठामारी, बनियानी आ बालुबाड़ी गाविस सभ के आपस में बिलय क के कइल गइल बा। वर्तमान में एह गाँवपालिका के सात गो वार्ड में बाँटल गइल बा।
भूगोल
एह गाँवपालिका के अवस्थिति (लोकेशन) नेपाल के झापा जिला में सभसे दक्खिनी-पूरबी कोना पर बा आ एकरे दक्खिन आ पुरुब में भारत देस पड़े ला जबकि एकरे पच्छिम ओर बह्रदशी गाँवपालिका आ उत्तर में हल्दिवारी गाँवपालिका बाटे।
ई गाँवपालिका एक तरह से मैदान आ पहाड़ के मिले वाला हिस्सा में हवे।
मॉन्स्टर (2003 फिलिम)
मॉन्स्टर सन् 2003 में रिलीज भइल एक ठो अपराध ड्रामा आधारित, अंग्रेजी भाषा के फिलिम बा। एकर लेखक आ निर्देशक पैटी जेनकिंस रहलें।
बजरंग पुनिया
बजरंग पुनिया (जनम 26 फरवरी 1994) एगो भारतीय पहलवान बाड़ें। ई फ्रीस्टाइल रेसलिंग (कुश्ती) के खेलाड़ी हवें। जकार्ता में होखे वाला एशियाई खेल में भारत खाती सोने के मेडल जीत चुकल बाड़ें।
ठाडिया
ठाडिया राजस्थान की जोधपुर जिला के एगो गाँव ह।
पाकिस्तान
पाकिस्तान चाहे पाकिस्तान इस्लामी गणतंत्र दक्खिन एशिया में एगो देस बा। 14 अगस्त 1947 के बँटवारा के बाद पाकिस्तान के जन्म भइल। ई से पहिले पाकिस्तान भारत के हिस्सा रहल। पाकिस्तान एगो मुस्लिम प्रधान देश ह। पाकिस्तान के राजधानी इस्लामाबाद ह आ अहिजा के अधिकारिक भाषा उर्दू ह।
लोकेशन आ बिस्तार
पाकिस्तान भारत के उत्तर-दक्षिण कोन पर स्थित बा। पाकिस्तान से भारत के सटल राज्य बाने: जम्मु कश्मीर, पंजाब, राजस्थान आ गुजरात। पाकिस्तान के दक्षिण में अरब सागर आ उत्तर में अफगानिस्तान स्थित बा। कुछ मामला में पाकिस्तान के विवादित क्षेत्र (जे पर भारत अधिकार जनावेला) से चीन भी सटल बा।
अर्थब्यवस्था
पाकिस्तान के बिकाससील देस मानल जाला आ ई, ब्रिक देस सभ के साथे, अगिला इगारह गो देस सभ में आ जाई अइसन संभावना बा जे इगारह देस सभसे 21वीं सदी में सभसे धनी देस होखिहें, मने कि बड़ अर्थव्यवस्था होखिहें। हाले के सालन में, लगभग एक दशक के सामाजिक उठा-पटक के बाद,, कई किसिम के मैक्रोइकोनामिक डिसबैलेंस के बाद, कुछ सेक्टर में बढ़ियां पर्पार्मेंस रहल बा जइसे कि रेलवे परिवहन आ बिजली के उत्पादन एह में गिनावल जा सके लें। अर्थब्यवस्था के सेमी-इंडस्ट्रियलाइज कटेगरी में गिनल जाला, जबकि कई गो इंडस्ट्रियल केंद्र सभ सिंधु नदी के सहारे अस्थापित बाड़ें। कराची के आ पंजाब के शहरी केंद्र सभ में बिबिध किसिम के इंडस्ट्री के बिकास भइल बाटे जबकि बलूचिस्तान नियर कम बिकसित इलाका सभ में उद्योग सभ के बिकास बहुते कम भइल बा। इकोनामिक काम्प्लेक्सिटी इंडेक्स के मोताबिक, पाकिस्तान 67वाँ-सभसे बड़ अर्थब्यवस्था बा एक्सपोर्ट इकोनामी के रूप में, जबकि काम्प्लेक्स इकोनामी के हिसाब से एकर अस्थान 106वाँ बाटे। बित्तीय साल 2015–16 में, पाकिस्तान के एक्सपोर्ट US$20.81 बिलियन रहल आ आयात US$44.76 बिलियन दर्ज कइल गइल, मने कि कुल ब्यापार बैलेंस नकारात्मक रहल US$23.96 बिलियन के बरोबर।
समाज आ संस्कृति
पाकिस्तान में सिविल सोसाइटी बहुत हद तक कई स्तर में बँटल बा आ लोकल सांस्कृतिक तहजीब आ परंपरागत इस्लामी रिवाज द्वारा निजी आ सामाजिक-राजनीतिक जिनगी निर्धारित होला। परिवार के मूलभूत इकाई संजुक्त परिवार होलें, हालाँकि बदलत सामाजिक-आर्थिक कारण से अब एकल परिवार के ओर बढ़ती के रुझान देखल जा रहल बाटे। लोगन के परंपरागत पहिनावा सलवार-कमीज रहे आ ट्राउजर, जींस, शर्ट आ टीशर्ट मरदाना लोग में पापुलर बा। हाल के दशक में, मिडिल क्लास में बढती भइल बा आ एह बर्ग के लोगन के संख्या ३५ मिलियन के करीब हो गइल बा जबकि ऊपरी आ ऊपरी-मिडिल क्लास के संख्या लगभग १७ मिलियन बा, पावर अब देहाती जमींदार लोग से हट के शहरी उच्चबर्ग के लोग में आ रहल बा। पाकिस्तानी तिहुआर सभ में ईद-उल-फ़ित्र, ईद-उल-अजहा, रमजान, क्रिसमस, ईस्टर, होली, दिपावली वगैरह धार्मिक तिहुआर प्रमुख बाने।
नोट
<references group="नोट"/>
सिगरेट
सिगरेट एगो कागज में लपेटल तमाकू वाला चीज हवे जेकरा के जरा के धूमपान कइल जाला।
रेल परिवहन
रेल परिवहन परिवहन के अइसन परकार हवे जेह में सामान भा आदमीजन के ढोवे खाती पटरी पर चले वाली गाड़ी के इस्तेमाल होला। एह पटरी सभ के रेल के पटरी कहल जाला। आमतौर पर पटरी लोहा (इस्टील) के होखे लीं आ एह पर चले वाला गाड़ी सभ में लागल पहियओ लोहे के होखे लें। ई सड़क परिवहन से अलग होला, सपाट सड़क पर चले वाली गाड़ी के दिशा बदले खाती ड्राईबर लगे इस्टेरिंग होला, जबकि रेल परिवहन में पटरी के सहारे गाड़ी मुड़े ले। पटरी पर चले वाली एह गाड़ी सभ में रेलगाड़ी (ट्रेन) आ ट्राम सभसे आम उदाहरण बा।
कागज
कागज रेशेदार सेलुलोज के लुगदी के दबा के बनावल जाए वाला चीज हवे जे शीट भा रोल के रूप में आवे ला आ लिखाई, छपाई वगैरह के कामे आवे ला।
रेल परिवहन
मध्यम दूरी खाती सामान ढोवे में रेल परिवहन, सड़क आ जहाज से सस्ता पड़े ला।
जंतु बिज्ञान
जंतु बिज्ञान या प्राणी बिज्ञान जीव बिज्ञान क एगो शाखा हवे जेवन जंतु जगत के सगरी जीवधारी सभ, मने कि जानवरन के जीवन के अध्ययन करे ला। एह अध्ययन में जानवर सभ के शरीर के संरचना (स्ट्रक्चर), भ्रूणबिज्ञान (एंब्रियोलॉजी), क्रमबिकास, बर्गीकरण, आदत, आ बिस्व में बितरण वगैरह सामिल बाड़ें आ अइसन खाली जिंदा जानवरन खाती ना बलुक ओह जानवरन के बारे में भी अध्ययन होला जे बिलुप्त हो चुकल बाड़ें। एह में इहो अध्ययन कइल जाला कि जानवर सभ अपना इकोसिस्टम से कवना तरीका से क्रिया-अंतरक्रिया करे लें।
एकरे बिपरीत पौधा जगत के अध्ययन बनस्पति बिज्ञान नाँव के शाखा में होला आ ई दुनों जीव बिज्ञान के सभसे प्रमुख दू गो बिभाजन के रूप में अस्थापित शाखा बाड़ी सऽ।
शाखा आ उपशाखा
जंतु बिज्ञान भा प्राणी बिज्ञान के एह बिसय के कई गो शाखा आ उपशाखा बाड़ी स:
अनुपम खेर
अनुपम खेर एक ठो भारतीय एक्टर बाने।
आकृति बिज्ञान
आकृति बिज्ञान जीव बिज्ञान क एगो शाखा हवे जेवना में जीवधारिन की शरीर आ अंग की आकृति क अध्ययन कइल जाला।
नक़्श लायलपुरी
जीवन
नक़्श लायलपुरी के जनम 24 फरवरी 1928 के लायलपुर, पंजाब (अब फैसलाबाद, पाकिस्तान) में भइल। इनके निधन 22 जनवरी 2017 के मुंबई में भइल।
कैरियर
नक़्श लायलपुरी के पहिला फिलिमी गाना लिखे के मोका जग्गू (1952) नाँव के फिलिम में मिलल आ ऊ एह फिलिम खातिर अगर तेरी आँखों से आँखें मिला दूँ लिखलें। अपना फिल्मी कैरियर में लायलपुरी कम से कम 154 म्यूजिक डाइरेक्टर लोग के साथ काम कइलेन। हिंदी-उर्दू के अलावा लायलपुरी कई ठो पंजाबी गीत भी लिखलें। राजकपूर के प्रसिद्ध फिलिम हिना खातिर लिखल पंजाबी लहजा के गीत चिठिये नी सोनिये बहुत मशहूर भइल। एक ठो इंटरभ्यू में ऊ बतवलें कि अपना साठ साल के फिल्मी कैरियर में ऊ करीब 200 फिलिम में लगभग 1200 गीत लिखलें।
ॐ
ॐ, ओम् या ओंकार हिंदू, बौद्ध आ जैन धर्म में पबित्र मानल जाये वाला ध्वनि आ चीन्हा हवे। ई बहुधा मंत्र के सुरुआत में जोड़ल जाला आ खुद में अपने आप भी मंत्र हवे। एकरा के प्रणव भी कहल जाला।
सुग्गा
सुग्गा सुगना या तोता (संस्कृत: शुक, अंग्रेजी: Parrot) एगो सुन्दर चिरई हवे जेवन आदमी द्वारा बहुत प्रेम से देखल जाला आ पोसल जाला। इन्हन क कई गो प्रजाति आदमी की आवाज क नक़ल उतारे खातिर परसिद्ध हईं।
भारत क सुग्गा
भारत में सुग्गा क बारह गो प्रजाति पावल जाली कुल:
बेकल उत्साही
बेकल उत्साही (1928 – 3 दिसंबर 2016), असल नाँव मो॰ शफ़ी खाँ लोदी, एक ठो कवी, लेखक आ राजीनीतिज्ञ रहलें। उत्साही हिंदी-उर्दू आ अवधी भाषा में कबिताई करें। देसी भाषा के इस्तेमाल इनके कविता आ गीत सभ के बिसेसता मानल जाले।
एकरे अलावा, उत्साही काँग्रेस पार्टी से जुड़ल रहलें आ राज्य सभा के सदस्य भी रहलें। उत्साही के पद्मश्री आ यश भारती सम्मान मिलल रहे।
जीवन
बेकल उत्साही के वास्तविक नाँव शफ़ी खाँ लोदी रहल। इनके बाबूजी के नाँव मो॰ जफ़र खां लोदी आ माताजी के नाँव बिस्मिल्ला रहल। इनकर जनम सन् 1928 में बलरामपुर जिला के गौर रमवापुर में भइल। सुरुआती पढ़ाई अपने गाँव में आ हाईस्कूल के पढ़ाई बलरामपुर के ऍस॰सी॰ कॉलेज से भइल।
1952 के चुनाव परचार में जवाहरलाल नेहरू गोंडा के दौरा पर रहलें आ एही समय इनकर कबिता सुन के इनके उत्साही कहलें।
राजनीतिक जीवन
उत्साही कांग्रेस से जुड़ल रहलें आ इंदिरा गाँधी के करीबी रहलें। राष्ट्रीय अखंडता के खातिर काम करे के कारण इनके राज्य सभा खातिर नामांकित कइल गइल। राष्ट्रीय इंटीग्रेशन कौंसिल के सदस्य भी रहलें, जेकर अध्यक्ष परधानमंत्री होलें।
रचना संसार
बेकल उत्साही के हिंदी आ उर्दू के बीच के दूरी कम करे वाला साहित्यकार मानल जाला। इनके कुछ प्रमुख रचना के नाँव नीचे दिहल बा:
सम्मान
1976 में उत्साही के पद्मश्री सम्मान मिलल। एकरे अलावा इनके उत्तर प्रदेश सरकार द्वारा यश भारती से सम्मानित कइल गइल।
अंग रचना बिज्ञान
अंग रचना बिज्ञान या शरीर रचना बिज्ञान जीवधारिन की शरीर की बिभिन्न अंग की रचना क अध्ययन करे ला।
रासायनिक तत्वन खातिर डेटा रिफरेंस के लिस्ट
Values for many properties of the elements, together with various references, are collected on these data pages.
नसीरुद्दीन शाह
नसीरुद्दीन शाह एक ठो भारतीय फिलिम एक्टर बाने।
कॉकेशस
कॉकेशस, यूरेशिया के एगो भूगोलीय क्षेत्र भा प्रदेश बाटे। ई कैस्पियन सागर आ काला सागर के इलाका में यूरोप आ एशिया दुन्नो महादीप में फइलल बाटे।
एही काकेशस क्षेत्र में काकेशस परबत बा जवना में यूरोप के सभसे ऊँच परबत चोटी माउंट एलब्रूस बाटे।
उत्तर कोरिया-दक्खिन कोरिया संबंध
उत्तर कोरिया-दक्खिन कोरिया संबंध के अंतर्गत राजनीतिक, बानिज्यिक, कूटनीतिक (डिप्लोमैटिक) आ सैन्य संबंध सामिल बाड़ें जे दू पक्ष - उत्तर कोरिया आ दक्खिन कोरिया के बीचा में इतिहासी संघर्ष आ समझौता के परिणाम बाड़ें। दक्खिन कोरिया के रिपब्लिक ऑफ कोरिया भा आरओके कहल जाला आ उत्तर कोरिया के नाँव डेमोक्रेटिक रिपब्लिक ऑफ कोरिया भा छोट रूप में डीपीआरके हवे।
दुन्नों के बीचा में संबंध के सुरुआत साल 1945 में भइल जब दुसरा बिस्व जुद्ध के बाद कोरिया के बिभाजन भ गइल। एकरे बाद से ले के अबतक ले दुनों देस आपसी संघर्ष में बाड़ें। साल 1950 में ई संघर्ष कोरियाई जुद्ध के रूप में फाट परल आ एकरे बाद से लगातार इनहन के संबंध अइसन रहल बा जे दुन्नों के एकीकरण में बाधके रहे ला।
साल 2017 में, राष्ट्रीय एकता खातिर कोरियाई इंस्टीट्यूट के हिसाब से, 58% दक्खिन कोरियाई लोग के बिचार रहे कि एकीकरण जरूरी बा। एह संख्या में, देखल जाय त कमी आइल बा काहें से कि साल 2016 में 62% लोग अइसन माने वाला रहल। साल 2017 के सर्वे में सामिल 14% लोग के कहनाम रहल कि 'हमनी के वास्तव में एकीकरण के जरूरत बा' जबकि 44% लोग कहल कि 'एकीकरण के कुछ हद तक चाहत बा'। सर्वे में सवाल रहल कि 'का हमनी के तबो एकीकरण के जरूरत बा जबकि आरओके आ डीपीआरके दुनों सांती से साथे-साथे अस्तित्व में रह सके लें?, 46% लोग सहमत भइल आ 32% असहमत भइल।
साल 2018 में, दक्खिन कोरिया में भइल जाड़ा ओलंपिक में उत्तर कोरिया के टीम शामिल भइल, एकरा के बहुत बड़ कूटनीतिक उपलब्धी मानल गइल। एही साल दुन्नों देस के बिछा में शांति, समृद्धि आ एकीकरण खातिर पनमुनजोम घोषणा पर दस्खत भइल।
2018 शिखर-बार्ता
27 अप्रैल के 2018 अंतर-कोरियाई शिखर बार्ता संपन्न भइल जेह में दक्खिन कोरिया के राष्ट्रपति मून जाए-इन आ उत्तर कोरिया के किम जोंग-उन सामिल भइल लोग। ई अइसन पहिला मोका भी रहल कि कोरियाई जुद्ध के बाद से कौनों उत्तर कोरियाई नेता दक्खिन कोरिया के क्षेत्र में प्रवेश कइले होखे। दुनों नेता लोग के बिचा में मुलाकात ओही लाइन पर भइल जहाँ से ई दुनों देस अलग होखे लें। किम जोंग-उन एह लाइन के पार कइलेन आ ओकरे बाद कैमरा सभ खातिर पोज देवे के बाद मून जाए-इन के हाथ थाम के कुछ दूर उत्तर के ओर सीमा पार क के गइल लोग। एह शिखर बार्ता के समापन एह वादा आ स्वीकरण के बाद भइल कि दुनों देस कोरियाई प्रायदीप में पूरा डीन्यूक्लियराइजेशन (परमाणु हथियार के एकदम खात्मा) खातिर काम करिहें। दुनों नेता लोग एह बात प सहमत भइल कि कोरियाई इलाका से सगरी परमाणु हथियार के साल भितरे खत्म क के कोरियाई जुद्ध के ऑफिशियल समापन के घोषणा होखी जे 1950 से 1953 के बिचा में सुरू भइल रहल। पनमुनजोम घोषणा, जे दुनों नेता लोग दस्खत कइल, के हिस्सा के रूप में, दुनों नेता लोग एह बात प भी सहमत भइल कि बाडर वाला इलाका में मलेटरी गतिबिधि सभ प रोक लगावल जाई आ दुनों कोरिया सभ के एकीकरण के ओर काम कइल जाई।
एकरे अलावा, दुनों देस के नेता लोग बाडर वाला इलाका में रेलवे के अपग्रेड करे खाती काम करे प भी सहमती बनावल।
सिकंदर
मैसीडोनिया के तीसरा सिकंदर (20/21 जुलाई 356 ईसापूर्व – 10/11 जून 323 ईसापूर्व) जिनके खाली सिकंदर भा सिकंदर महान (अलेक्जेंडर दि ग्रेट) के नाँव से जानल जाला, मकदूनिय के शासक आ बिजेता रहलें। इनके ब्यापक जुद्ध अभियान आ बड़हन साम्राज्य स्थापित करे खाती जानल जाला।
एसोसिएशन फुटबॉल क्लब बोर्नमाउथ
एसोसिएशन फुटबॉल क्लब बोर्नमाउथ, एगो प्रसिद्ध अंग्रेजी फुटबॉल क्लब हवे, जे इंग्लैंड की बोर्नमाउथ नगर, में स्थित बा। इनकर घरेलू मैदान डीन कोर्ट हवे, ऊ लोग वर्तमान में प्रीमियर लीग में खेलत बा।
एंटोनियो बांदेरस
एंटोनियो बांदेरस (जनम 10 अगस्त 1960) एक ठो स्पेनी एक्टर, डाइरेक्टर आ प्रोड्यूसर बाने।
बसई झील
बसई झील भारत के राजधानी दिल्ली से कुछ दूरी प, हरियाणा के गुड़गाँव तहसील में एगो झील बा। एकर नाँव लगहीं मौजूद बसई गाँव के नाँव पर पड़ल बा। झील के परसिद्धि के कारन इहाँ आवे वाली चिरई सभ बाड़ी सऽ जे में कई गो अइसन प्रजाति के चिरई बाड़ी सऽ जिनहन प बिलुप्त होखे के खतरा भी मेंड़रा रहल बा। एही कारन ई झील एगो 'महत्व वाला चिरई जीवबिबिधता एरिया' (आईबीए) के रूप में चिन्हित कइल गइल बा, आ ई बैस्विक संरक्षण खाती महत्व के झील बा काहें कि इहाँ कई गो, खतरा में आवे वाली प्रजाति के चिरई निवास करे लीं भा सीजन अनुसार आवे लीं।
जून 2018 में ई खबर में आइल, कारण रहल एगो लोहजंघा (ब्लैक नेकेड स्टॉर्क) इहाँ देखल गइल जेकरे ठोर में प्लास्टिक के गोली (संभवतः बोतल के ढक्कन) फँस गइल रहे आ एकरा के बचावे खाती पक्षी प्रेमी लोग अभियान चलावल।
सस्टेनेबल बिकास
संधारणीय विकास चाहे टिकाऊ विकास चाहे सतत विकास एगो अइसन विकास क अवधारणा ह जवना में ए बात क धियान राख के विकास क योजना बनावल जाला कि ई विकास खाली हमनी की वर्तमान पीढ़ी खातिर ना बलुक आगे आवे वाला अनंत समय तक चलत रहि सके। ए में पर्यावरण की मैनेजमेंट आ प्राकृतिक संसाधन की सोचल समझल इस्तेमाल पर धियान दिहल जाला।
पाख्रीबास
पाख्रीबास नगरपालिका नेपाल के प्रदेश संख्या 1 के धनकुटा जिला में एगो शहर बा।
स्टीफन हॉकिंग
स्टीफन विलियम हॉकिंग (अंग्रेजी: Stephen William Hawking, उच्चारण: स्टीवन ऑकिन्स; 8 जनवरी 1942 – 14 मार्च 2018) एगो अंगरेज भौतिकशास्त्री रहलें। ई कैंब्रिज युनिवर्सिटी में एगो रिसर्च सेंटर के डाइरेक्टर भी रहलें आ इनके लेखक के रूप में भी परसिद्धि रहल। इनके लिखल किताब "ब्रीफ हिस्ट्री ऑफ टाइम" काफी परसिद्ध भइल रहे।
इनकर बैज्ञानिक काम में, ई रोजर पेनरोज के साथे मिल के पेनरोज-हॉकिंग थियरी के नाँव से जानल जाए वाली थियरी दिहलें जे गुरुत्व सिंगुलरिटी के ऊपर रहल; रिलेटिविटी के जनरल थियरी काम क के ब्लैक होल से निकसे वाला रेडियेशन प हॉकिंग रेडियेशन के नाँव से जानल जाए वाला सिद्धांत दिहलें; ई पहिला ब्यक्ति रहलें जे जनरल थियरी आ क्वांटम मैकेनिक्स के जोड़ के एगो कॉस्मोलॉजिकल थियरी देवे के कोसिस कइलें। ई क्वांटम मैकेनिक्स के कई-दुनिया ब्याख्या के सपोर्टर रहलें।
नाओमी वाट्स
नाओमी वाट्स (Naomi Ellen Watts; जनम 28 सितंबर 1968) एक ठो ब्रिटिश आ हॉलीवुड ऐक्ट्रेस बाड़ी।
स्टीफन हॉकिंग
हॉकिंग के रॉयल सोसाइटी के फेलो (FRSA) बीछल गइल रहे, पोंटिफिशियल एकेडमी ऑफ साइंस के आजीवन सदस्य रहलें, आ इनके अमेरिका के सभसे बड़ सिविलियन सम्मान, प्रेसीडेंशियल मेडल ऑफ फ्रीडम मिलल रहे। साल 2002 बीबीसी के एगो सर्वे में इनका के 100 सभसे महान ब्रिटिश लोग में 25वाँ अस्थान मिलल रहल। हॉकिंग साल 1979 से 2009 ले कैंब्रिज में गणित बिसय के लुकासियन प्रोफेसर रहलें। एही दौर में उनके आम जनता खाती कॉस्मोलोजी के चर्चा करे खाती पापुलरिटी मिलल आ इनकर किताब ब्रीफ हिस्ट्री ऑफ टाइम बहुत प्रसिद्ध भइल। ई किताब लगातार 237 हप्ता ले बेस्टसेलर रहल।
हॉकिंग के, काफी सुरुआते में, ऍमोट्रॉफिक लैटेरल स्कालेरोसिस (एएलएस) नाँव क बेमारी भ गइल जे बाद के दशक में इनके फालिजग्रस्त करत गइल। अपना पूरा जिनगी में, ऊ खासतौर से डिजाइन कइल, आवाज पैदा करे वाला एगो यंत्र आ अपना गाल के एगो सिंगल पेशी (मशल) के सहारे आपन बात कहे में सक्षम रहलें। हॉकिंग के 14 मार्च 2018 के 76 बरिस के उमिर में निधन भ गइल।